“ભારતની દક્ષિણમાં આવેલા તામિલનાડુ રાજ્યનો ઇતિહાસ ખૂબ પ્રાચીન છે. તે સમયના રાજવંશોમાં મુખ્યત્વે ચેર, ચોલ અને પંડ્યા રાજવંશની આ કર્મભૂમિ રહી છે. સંત કવિ તિરૂવલ્લુવરનું તિરૂક્કુરલ એ પ્રાચીન તામિલનો સૌથી વધુ પ્રસિદ્ધ ગ્રંથ છે. સંગમ સાહિત્ય એ તામિલના સાહિત્યિક વિકાસનો દસ્તાવેજ છે. નૃત્યમાં ભરતનાટ્યમ આજે પણ આપણે ત્યાં લોકપ્રિય અને પ્રસિદ્ધ છે. તામિલ એ વિશ્વની અત્યંત પ્રાચીન સભ્યતાઓમાંની એક ગણાય છે. અહીંયા ૮૯ ટકા જેટલા લોકો અહીંની અધિકૃત ભાષા તામિલ બોલે છે, જેનો ઇતિહાસ પણ અતિ પ્રાચીન છે. તામિલનાડુની સાંસ્કૃતિક વિશેષતાઓમાં તંજાવુરના ભીંતચિત્રો, ભરતનાટ્યમ, મંદિરનિર્માણ અને અન્ય સ્થાપત્યકલાઓ છે.”